CELEX: 62019CA0501
Language: et
Date: 2021-01-21 00:00:00
Title: Kohtuasi C-501/19: Euroopa Kohtu (kolmas koda) 21. jaanuari 2021. aasta otsus (Înalta Curte de Casaţie şi Justiţie eelotsusetaotlus – Rumeenia) – UCMR – ADA Asociaţia pentru Drepturi de Autor a Compozitorilor versus Asociatia culturala „Suflet de Român“, keda esindab likvideerija Pro Management Insolv IPURL (Eelotsusetaotlus – Maksustamine – Käibemaks – Direktiiv 2006/112/EÜ – Artikli 2 lõike 1 punkt c, artikli 24 lõige 1 ja artikli 25 punkt a – Maksustatavad tehingud – Tasud muusikateoste üldsusele suunamise eest – Artikkel 28 – Autoriõiguste kollektiivse esindamise organisatsioon – Tasude kogumine lõppkasutajalt oma nimel ja autoriõiguste omajate eest)

8.3.2021   
            
            
               ET
            
            
               Euroopa Liidu Teataja
            
            
               C 79/12
            
         
      Euroopa Kohtu (kolmas koda) 21. jaanuari 2021. aasta otsus (Înalta Curte de Casaţie şi Justiţie eelotsusetaotlus – Rumeenia) – UCMR – ADA Asociaţia pentru Drepturi de Autor a Compozitorilor versus Asociatia culturala „Suflet de Român“, keda esindab likvideerija Pro Management Insolv IPURL
      (Kohtuasi C-501/19) (1)
      
      (Eelotsusetaotlus - Maksustamine - Käibemaks - Direktiiv 2006/112/EÜ - Artikli 2 lõike 1 punkt c, artikli 24 lõige 1 ja artikli 25 punkt a - Maksustatavad tehingud - Tasud muusikateoste üldsusele suunamise eest - Artikkel 28 - Autoriõiguste kollektiivse esindamise organisatsioon - Tasude kogumine lõppkasutajalt oma nimel ja autoriõiguste omajate eest)
      (2021/C 79/14)
      Kohtumenetluse keel: rumeenia
      
         Eelotsusetaotluse esitanud kohus
      
      Înalta Curte de Casaţie şi Justiţie
      
         Põhikohtuasja pooled
      
      
         Kaebuse esitaja: UCMR – ADA Asociaţia pentru Drepturi de Autor a Compozitorilor
      
         Vastustaja: Asociatia culturala „Suflet de Român“, keda esindab likvideerija Pro Management Insolv IPURL
      
         Resolutsioon
      
      
                  1.
               
               
                  Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (muudetud nõukogu 7. detsembri 2010. aasta direktiiviga 2010/88/EL), artikli 2 lõike 1 punkti c tuleb tõlgendada nii, et muusikateoste autoriõiguste omaja osutab tasu eest teenuseid lõpptarbijast etenduste korraldajale, kui viimasel on lihtlitsentsi alusel lubatud neid teoseid üldsusele suunata tasu eest, mida selleks määratud kollektiivse esindamise organisatsioon enda nimel, kuid autoriõiguste omaja eest kogub.
               
            
                  2.
               
               
                  Direktiivi 2006/112/EÜ (muudetud direktiiviga 2010/88) artiklit 28 tuleb tõlgendada nii, et kollektiivse esindamise organisatsioon, mis kogub enda nimel, kuid muusikateoste autoriõiguste omajate eest tasu, mida tuleb maksta vastutasuks loa eest suunata nende kaitstud teoseid üldsusele, tegutseb maksukohustuslasena selle artikli tähenduses ja seega loetakse, et ta on enne teenuse isiklikult lõppkasutajale osutamist selle teenuse ise õiguste omajatelt saanud. Sellisel juhul peab nimetatud organisatsioon koostama lõppkasutajale enda nimel arved, milles on ära toodud viimaselt saadud tasud koos käibemaksuga. Autoriõiguste omajad on omakorda kohustatud esitama kollektiivse esindamise organisatsioonile arved, mis sisaldavad saadud tasu eest osutatud teenuselt arvestatud käibemaksu.
               
            
         (1)  ELT C 372, 4.11.2019.